stanford-oval/wikipedia huggingface dataset:
רכס תריאלתי

| --- | --- |
סמוך לקוג'ורי
סמוך לקוג'ורי
 מידע כללי
 סוג הר:  רכס הרים
 גובה:  2,850 מטר
 מדינה:  גאורגיה 
 מיקום:  גאורגיה גאורגיה
 רכס הרים:  רכס הרי הקווקז הקטן
 אורך הרכס:  144 קילומטר
 קואורדינטות:  41°30′0″N 44°10′0″E﻿ / ﻿41.50000°N 44.16667°E﻿ / 41.50000; 44.16667
  (למפת הרי הקווקז מוגדלת) רכס תריאלתי(למפת הרי הקווקז רגילה) רכס תריאלתי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור רכס תריאלתי(למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור רכס תריאלתי
 
רכס תריאלתי (בגאורגית: თრიალეთის ქედი, תריאלֶתיס כֶּדי) הוא רכס הרים במערכת הרי הקווקז הקטן בדרום-מרכז גאורגיה. שפתו המזרחית של הרכס נעה לאורך הגבול המערבי של העיר טביליסי, כאשר שפתו המערבית נעה לאורך נהר הקורה עד לדרום-מערב העיר בורג'ומי. אורך הרכס הוא 144 ק"מ ורוחבו המרבי הוא 30 ק"מ.
הרכס ההררי נוצר כתוצאה מפעילות געשית בתקופת הפלאוגן. כתוצאה מכך מכוסה חלקו המערבי של הרכס באנדזיט, סלע געשי שצבעו אפור. הנקודה הגבוהה ביותר ברכס היא פסגת ההר שאוויקלדֶה ("შავიკლდე", מילולית: "צוק שחור") המתנשאת לגובה של 2,850 מטר מעל פני הים. מדרונות הרכס מכוסים בעיקר ביערות עצי נשירים, הכוללים עצי אלון ואשור. החלק המערבי של הרכס מכוסה במחטניים ויערות מעורבים של עצי אשוח, אשוחית, אורן, אשור ואלון.
צומת נחשון

| --- | --- |
 תאריך הקמת הצומת:  1948
 מיקום:  השפלה
 כבישים בצומת:    כביש 3   כביש 44
 אתרים סמוכים:  אנדרטת דרך הגבורה לחללי חיל ההנדסה במערכות ישראל, אנדרטת לחללי גדוד שריון 95
 קואורדינטות:  31°48′56″N 34°55′01″E﻿ / ﻿31.815459229473°N 34.916814713147°E﻿ / 31.815459229473; 34.916814713147
  (למפת השפלה מוגדלת) צומת נחשון(למפת השפלה רגילה) צומת נחשון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת נחשון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת נחשון he
 
צומת נחשון הוא צומת מרכזי באזור השפלה, בו נפגשים כביש 3 וכביש 44. הצומת נקרא על שם מבצע נחשון (שנקרא על שם נחשון בן עמינדב) שנערך באזור במלחמת העצמאות.
היסטוריה

תוואי כביש 3 באזור נסלל עוד בשנות ה־30 של המאה ה־20. תוואי כביש 44 מזרחה מהצומת נסלל כחלק מכביש הגבורה בחודשים ספטמבר–אוקטובר 1948, ומערבה בין אוקטובר 1949 לספטמבר 1950.
בשנים 2002–2003 שודרג כביש 3 מהצומת עד לצומת חטיבה שבע. הכביש, שהיה צר ומפותל, הורחב לכביש דו־נתיבי והפך למעין כביש מהיר, ללא רמזורים.
בשנים 2003–2006 שודרג קטע הכביש מהצומת עד לצומת ראם. במסגרת שדרוג זה הורחב קטע הכביש.
היסטוריה > פיגוע הדריסה בצומת

בבוקר ה־10 באוגוסט 1999 אירע בצומת פיגוע דריסה, בו נפצעו בסך הכול 13 בני אדם. המחבל, תושב שטחי A, נהוג בפיאט אונו בעלת לוחית רישוי ישראלית, נסע מערבה בצומת והאיץ לעבר טרמפיאדה בה עמדו שתי חיילות ופגע בהן בעוצמה. המחבל ברח במהירות לכיוון צומת ראם, אך לאחר מכן עדי ראייה העירו את תשומת ליבם של השוטרים שהגיעו למקום כי רכב המחבל נמצא שוב באזור, בטור מכוניות סמוך לצומת. על אף המחסום המשטרתי והניסיונות לעצור את המפגע, הצליח המחבל לפגוע בשנית בטרמפיאדה, בה טיפלו חיילים נוספים בשתי החיילות הפגועות. בסך הכול נפצעו 13 איש בפיגוע. השוטרים ירו לעבר המחבל, שניסה לברוח אך איבד שליטה והתנגש במשאית, ונהרג.
גאוגרפיה

מצפון־מזרח לצומת ממוקם מושב בקוע, מדרום־מזרח נמצא מושב צלפון, מדרום־מערב מושב טל שחר ומצפון־מערב היישוב כרמי יוסף. הצומת מהווה גבול בין שתי מועצות אזוריות: גזר ומטה יהודה. גובה הצומת מעל פני הים הוא כ־120 מטרים.
כביש 44 לצפון־מערב מוביל לכיוון רמלה ולערי גוש דן. לדרום־מזרח, הכביש מוביל לכיוון בית שמש.
כביש 3 לצפון־מזרח מוביל לכיוון לטרון, מודיעין-מכבים-רעות וכביש 1. לדרום־מערב מוביל הכביש לכיוון אשדוד, קריית מלאכי ואשקלון.
הערות שוליים

↑  מערכת כבישים חדשה תקצר את המרחקים, על המשמר, 20 באוקטובר 1949
↑  13 פצועים בפיגוע דריסה בצומת נחשון; המחבל נהרג, באתר גלובס, 11 באוגוסט 1999
תעלומת הרצח הכפול (סרט)

| --- | --- |

 בימוי:  ויליאם קאסל 
 הופק בידי:  ויליאם קאסל 
 תסריט:  רוב וייט 
 עריכה:  אדווים ברייאנט
 שחקנים ראשיים:  ג'ין ארלס גלן קורבט פטרישיה ברסלין
 מוזיקה:  הוגו פרידהופר 
 צילום:  ברנט ג'ופי 
 מדינה:  ארצות הברית 
 חברת הפקה:  Shamley Productions
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  26 ביולי 1961
 משך הקרנה:  87 דק' 
 שפת הסרט:  אנגלית 
 סוגה:  סרט אימה, סרט מתח, סרט להט"בי 
 דף הסרט ב־IMDb
 
תעלומת הרצח הכפול (באנגלית: Homicidal, רצחני) הוא סרט קולנוע אמריקאי משנת 1961. הסרט הוא מותחן וסרט אימה עם סוף מפתיע. הסרט זכה להצלחה רבה בישראל, כשהוצג בה בשנים 1962–1966.
רקע

הסרט, שהופק בשנת 1961 נחשב כמחווה (הוֹמָאז') לסרטו הנודע של אלפרד היצ'קוק "פסיכו" משנת 1960. גם המשקל של שמות שני הסרטים הוא שם תואר מטיל אימה, האחד "Psycho", של הפרעה נפשית והשני "Homicidal", של רצחנות. שני הסרטים צולמו בשחור-לבן ועלילותיהם מתרחשות על רקע של מקום קטן או נידח. בשניהם פתרון התעלומה קשור בשינוי המגדר המיני של הרוצח, שזהותו האמיתית ומגדרו נחשפים רק בסוף הסרט. לקטעי האימה המשולבים בסרט יש הסברים רציונליים הנובעים מן העלילה ולא הסברים על-טבעיים.
הסרט הופק ובוים על ידי ויליאם קאסל, מפיק ובמאי של סרטי אימה שפעל בהוליווד בשנות ה-50 ובשנות ה-60 של המאה העשרים. בין השאר הפיק את "תינוקה של רוזמרי" של רומן פולנסקי.
פעלול פרסומי שנקט בו המפיק היה הנפקת תעודת ביטוח חיים על סך 1,000 דולר לכל צופה בסרט בארצות הברית למקרה שימות מחרדה במהלך הסרט.
עלילה

בחורה בלונדינית נאת מראה שוכרת חדר במלון. כאשר איש השירות מגיע לחדרה עם המזוודות היא מציעה לו לשתף עמה פעולה ותמורת סכום כסף לקיים עמה טקס נישואין בביתו של שופט השלום המקומי, ומבטיחה כי מיד לאחר מכן תתגרש ממנו. הבחור מתפתה. בביתו של השופט, תוך כדי מהלך הטקס היא שולפת סכין ודוקרת את השופט למוות ונמלטת מהמקום.
לאחר מכן לומדים הצופים לדעת כי שמה אמילי וכי היא חזרה זה עתה מאירופה יחד עם בן זוג, צעיר בשם וורן. לוורן אחות בשם מרים, בעלת חנות פרחים. וורן עובר להתגורר עם אמילי בבית המשפחה. בבית מתגוררת גם הלגה, אשה זקנה משותקת על כיסא גלגלים, שהייתה האומנת של וורן ומרים בילדותם. אמילי הרצחנית מתנכלת למרים, משחיתה את חנותה ובכוונתה לרצוח אותה ואת הלגה. ברגע הקריטי, כשמרים עומדת להיכנס לבית החשוך בו אמילי עומדת לבצע את זממה, חלה הפסקה בעלילה. לרוחב המסך מופיעה דמות שעון ובו מעגל תצוגה של ארבעים וחמש שניות והמחוג שבו מתקדם לקול תקתוק הדומה לפעימות לב ונשמע קולו של קריין:
בתום הארכה צופה הקהל במרים הנכנסת לבית כשלנגדה מופיעה דמותה של הלגה היורדת בכיסא הגלגלים שלה, הנע על גבי מסילה, מן הקומה העליונה לעבר קומת הקרקע. תוך כדי הירידה במורד המדרגות צונח לפתע ראשה של הלגה ונופל לרצפה. מסתבר כי אמילי ביצעה את זממה וכרתה את ראשה של הלגה. מרים עומדת בפני סכנת רצח מיידי, ניצלת בשנייה האחרונה ואמילי מוצאת את מותה.
פתרון התעלומה דומה לזה שבסרט "פסיכו". וורן ואמילי הם אדם אחד, אישה אשר לובשת מפעם לפעם את דמותו של וורן הגבר. היא למעשה אחותה של מרים שאביהן שקיווה לפני לידתה כי ייוולד לו בן, ציווה להוריש את הונו למי שייולד ובתנאי כי יהיה זה רק בן. בילדותה גידלה אותה אמה כבן מבלי לגלות לאב כי זו בת. היא הגיעה עתה, בדמותו של וורן, כדי לקבל את ירושת האב שנפטר, אך לא רק כיורשת של מחצית הרכוש אלא של העיזבון בשלמותו, לאחר שחיסלה את אחותה מרים. שופט השלום, שהיה בזמנו פקיד המחוז וקיבל שוחד כדי לרשום את אמילי כבן, והלגה האומנת שידעה את הסוד, הם העדים שאמילי חיסלה בדרכה לקבל את הירושה.
הקרנת הסרט בישראל

הסרט הגיע לישראל בספטמבר 1962. מפיציו, שלא היו מודעים להקבלה שבין שם הסרט לבין שמו של הסרט "פסיכו", בחרו לקרוא לו בשם שגרתי של ספר בלשי "תעלומת הרצח הכפול". בשם זה נקראו גם תרגומם לעברית של אחד מספריה של אגאתה כריסטי ואחד מספריו של ארל סטנלי גרדנר. הסרט זכה להצלחה והקרנתו בבתי הקולנוע ברחבי הארץ נמשכה עד אפריל 1966.
את ביקורתו על הסרט בעיתון "מעריב" ב-20 בספטמבר 1962 סיים עזריה רפפורט, לאחר שניתח את הסרט מבחינת איכותו הקולנועית, בתיאור תגובת הקהל:
שחקני הסרט

צוות השחקנים של הסרט לא הורכב מכוכבי קולנוע, אלא משחקנים לא מפורסמים, רובם שחקני סוגת ה"בי מובי" (באנגלית: B Movie), מונח המתייחס לסרטי קולנוע דלי תקציב שצולמו במהירות רבה, עם שחקנים מהדרג השני. הדמות המרכזית של אמילי הרוצח/רוצחת גולמה על ידי שחקנית בשם ג'ין ארלס (Jean Arless) שאינה נזכרת כשחקנית בשום סרט נוסף. הייתה זו למעשה שחקנית בשם ג'ואן מרשל, שהופיעה בין השנים 1958 ל-1975 בסרטי קולנוע ובסדרות טלוויזיה, בין היתר ב"אזור הדמדומים" ו"מסע בין כוכבים". רק בסרט זה הופיעה בשם אחר.
הערות שוליים

↑  עזריה רפפורט, מתח מובהק - עם רצח כפול, מעריב, 20 בספטמבר 1962
דום פריניון

| --- | --- |

 סוג:  סימן מסחר 
 יצרן:  Moët & Chandon 
 מוצא:  צרפת 
 מועד הכנה ראשוני:  1921 
 
בקבוק דום פריניון
דוֹם פֶּרִינְיוֹן (בצרפתית: Dom Pérignon) הוא מותג איכות של שמפניה המיוצר על ידי בית השמפניה Moët & Chandon (מואט & שנדון), ומשמש גם כמוצר הדגל של אותו בית השמפניה. המשקה מכונה על שמו של נזיר בנדיקטיני בעל אותו השם, אשר תרם רבות לפיתוחו של משקה השמפניה, אך בניגוד למיתוסים הרווחים, לא הגה באופן אישי את שיטת ההכנה הייחודית של המשקה. הדעה הרווחת היא ששמפניית דום פריניון היא מאיכות גבוהה, הואיל והמשקה אינו מופק בשנות בציר חלשות, והואיל והענבים המשמשים להכנת המשקה נבצרו בשנה ספציפית אחת.
היסטוריה

דום פריניון (1638–1715) היה נזיר שחי במנזר במחוז מארן הנמצא בצפון-מזרח צרפת. הוא היה הראשון להשתמש בענבים באופן ששיפר את איכות היין המופק מהם, והתגבר על המגבלות השונות בתהליך הייצור, וזאת בשנת 1670. דום פריניון הכניס לשימוש פקקי שעם אשר הוצמדו לבקבוקי המשקה באמצעות חוטי קנבוס הספוגים בשמן, כדי לשמור על המשקה טרי ומבעבע, וכמו כן השתמש בבקבוקים מזכוכית עבה יותר מאשר היה נהוג עד אז, ובכך התגבר על הבעיה של נטיית הבקבוקים להתפוצץ. משקה השמפניה בגרסתו כיין מבעבע החל לתפוס תאוצה רק במאה ה-19, מעל 100 שנה לאחר מותו של דום פריניון.
מכירות פומביות

שמפניית דום פריניון נסחרת פעמים רבות במכירות פומביות של יינות. החל משנת 2004 הורגש גל מכירות במחירי שיא של יינות דום פריניון, שראשיתו במכירת אוסף פרטי של השמפניה בבית המכירות כריסטי'ס בניו יורק. אז נמכרו שלושה בקבוקים מבציר 1921 (הבציר הראשון של ייצור השמפניה) במחיר של 24,675 דולר. בשנת 2008, נרשמה גם כן מכירה היסטורית, כאשר שלושה יינות דום פריניון מבצירים 1966, 1973 ו־1976 נמכרו עבור 93,260 דולר בהונג קונג, ושני בקבוקים נוספים של דום פריניון רוזה מבציר 1959 נמכרו עבור 84,700 דולר בניו יורק. עד אז, יוצרו 306 בקבוקים בלבד של דום פריניון רוזה בציר 1959, ואף אחד מהם מעולם לא נמכר. ב-17 באפריל 2010 נקבע על-פי הדיילי טלגרף שיא חדש למכירת יין בבריטניה, כאשר קונה שילם 35,000 לירות שטרלינג עבור בקבוק 'מתושלח' (6 ליטר) של שמפניית דום פריניון רוזה גולד מבציר 1996.
ראו גם

שמפניה
מעבר שיפקה

| --- | --- |

המראה הנשקף ממעבר שיפקה
 מידע כללי
 גובה:  1190 מטר
 מדינה:  בולגריה בולגריה
 מיקום:  בין מחוז סטארה זאגורה ומחוז גברובו
 רכס הרים:  הרי הבלקן
 אורך המעבר:  13.5 ק"מ
 מחבר בין:  הערים גברובו ל- קאזאנלק   ובין עמקי הנהרות יאנטרה וטונדז'ה
 שיפוע כביש מרבי:  4.8%
 קואורדינטות:  42°45′18″N 25°19′08″E﻿ / ﻿42.755°N 25.318889°E﻿ / 42.755; 25.318889
  (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור שיפקה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור שיפקה
מעבר שיפקה (בבולגרית Шипченски проход) הוא מעבר הרים ברכס הרי הבלקן בבולגריה, המהווה את הגבול בין מחוז סטארה זאגורה ומחוז גברובו, מחבר בין הערים גברובו ו-קאזאנלק, ואורכו 13.5 קילומטרים. המעבר נחצה על ידי הכביש המהיר ומסילת הרכבת המחברת את רוסה לסטארה זאגורה עד אדירנה שבטורקיה. חצייתו של מעבר זה פותחת את הדרך לעבר דרום בולגריה ומזרחה, אזור תראקיה, האזור שכונה בתקופה העות'מאנית "מחוז רומליה המזרחית", בואכה החלק האירופי של טורקיה.
במעבר עתיד לעבור תוואי נתיב מספר 3 בנתיבי התעבורה האירופיים, אשר מוצאו באיסטנבול שבטורקיה, ויעדו תהיה העיר סנטיאגו דה קומפוסטלה בספרד.
במהלך המלחמה העות'מאנית-רוסית (1877–1878) היה מעבר זה זירתם של ארבעה קרבות בין צבאות האימפריה הרוסית, מיליציית המתנדבים הבולגרית האופלצ'נצי וצבאות האימפריה העות'מאנית ובמהלכם הצליחו הכוחות הרוסיים להשתלט על המעבר ולהחזיק בו, למרות ניסיונות העות'מאנים לחזור ולהשתלט עליו. בקרבות אלו נמנו 25,000 נפגעים עות'מאנים וכ-10,000 נפגעים רוסים ובולגרים.
הקרב הרביעי, שנערך בראשית ינואר 1878 ובו חוסלה לחלוטין ההתנגדות העות'מאנית, חרץ את גורל המלחמה והעמיד את הרוסים תוך זמן קצר בעמדת איום על איסטנבול.
בשנת 1934 הוקם על פסגת הר סטולטוב אתר הנצחה לחללי קרבות מעבר שיפקה במלחמת העצמאות הבולגרית, ובו אנדרטה בגובה 31.5 מטרים הנראית למרחוק.
הערות שוליים

↑  "המלחמה העות'מאנית-רוסית 1877-1878.", באתר russianwarrior.com (באנגלית).
| --- | --- |
בקרת זהויות :  NLI: 987007529982605171  LCCN: sh87005396  VIAF: 315526624   WorldCat (עם VIAF): 315526624
ביז איירליינס

ביז איירליינס היא חברה לטיסות חסך אוקראינית, שהחלה לפעול במרץ 2021. המשרד הראשי שלה היה בקייב.
היסטוריה

חברת התעופה הוקמה בסוף 2019. חברת התעופה קיבלה את תעודת מפעיל האוויר (AOC) שלה במרץ 2021. היא הפעילה טיסות סדירות ושכר בעלות נמוכה מאוקראינה ליוון, קפריסין, בולגריה, מצרים, טורקיה, גאורגיה, ארמניה, מונטנגרו וספרד עם 4 מטוסים ותכננו להגדיל את גודל הצי לשישה מטוסים ב-2022.
ב-29 באפריל 2021, חברת התעופה הפעילה את הטיסה הסדירה הראשונה שלה: מקייב לירוואן. עקב החוק הצבאי בשטחה של אוקראינה וסגירת המרחב האווירי של אוקראינה, בוטלו כל הטיסות מ-24 בפברואר 2022. ה-AOC של חברת התעופה בוטל מאוחר יותר בקיץ 2022 בגלל שלא היה לחברת התעופה כל מטוס.
בשנת 2024, המותג ביז התחדש תחת רישיון תעופה רומנית שבסיסה בבוקרשט, רומניה. הסניף האוקראיני של המותג ביז מושעה עד לסיום הסכסוך הצבאי במדינה ולפתיחה מחדש של המרחב האווירי האוקראיני. החברה הודיעה כי תשיק מספר קווים מבוקרשט, סוצ'אבה ומקישינב ליעדים ביוון, איטליה, גרמניה וישראל בקיץ 2024, תוך שימוש באיירבוס A320, בניגוד למודל העסקי הקודם שהסתמך באופן בלעדי על הבואינג 737-800.
היסטוריה > פעילות החברה בישראל

החל מאוגוסט 2024 מפעילה החברה כיום טיסות מנתב"ג לבוקרשט ולסוצ'אבה, באמצעות מטוסי איירבוס A320-232.
צי מטוסים

נכון לאוגוסט 2024 החברה מפעילה את המטוסים הבאים:
| כלי טיס | בשירות | בהזמנה | מושבים | הערות |  |
| --- | --- | --- | --- | --- | --- |
| איירבוס A320 | 4 |  | 180 |  |  |
| סה"כ | 4 |  |  |  |  |
הערות שוליים

↑  "Bees Airline". airlinehistory.co.uk. 8 במרץ 2021. נבדק ב-8 במרץ 2021. {{cite web}}:  (עזרה)
↑  "Contacts". Bees Airline. נבדק ב-2022-03-18. Mailing address Saksaganskogo Street 143A, Kyiv 01032, Ukraine - It links to this map
↑  http://www.bees-airline.ru/news/ukrainskij-loukoster-bees-airline-svyazal-kiev-s-erevanom /bees-airline.ru
↑  "Since February, 24 all flights canceled. | Bees.aero — Fly with us!".
↑  "Український лоукостер Bees Airline втратив дозвіл на польоти | То є Львів". 4 באוגוסט 2022. {{cite web}}:  (עזרה)
↑  ch-aviation.com - Ukrainian CAA revokes Bees Airline's AOC 5 August 2022
↑  סתיו ליבנה, ‏בעיצומו של משבר תעופה: שתי חברות חדשות נכנסו לשוק הישראלי, באתר גלובס, 13 באוקטובר 2024
↑  "Bees Airline Fleet Details & History". Planespotters.net. נבדק ב-20 ביוני 2021. {{cite web}}:  (עזרה)
מטוס בואינג 737-800 של ביז איירליינס
דאקואז

| --- | --- |

עוגת מוס ביצים עם דאקואז שקדים
 
 מאכלים
 סוג:  עוגה 
 מוצא:  צרפת 
 מרכיבים עיקריים:  מקצפת 
 
דאקואז (בצרפתית: Dacquoise) היא עוגה מהמטבח הצרפתי.
מאפיינים

העוגה עשויה משכבות של מקצפת (מרנג) שקדים ואגוזי לוז וקצפת או קרם חמאה (המרכיבים העיקריים בקרם חמאה הם חמאה וסוג כלשהו של סוכר) על בסיס ביסקוויט חמאתי.
המונח דאקואז יכול להתייחס גם לשכבת מקצפת האגוזים עצמה.
העוגה בדרך כלל מוגשת צוננת ומלווה בפירות.
אטימולוגיה

העוגה לוקחת את שמה מהצורה הנקבית של המילה הצרפתית dacquoise, כלומר 'של דאקס' (Dax, Landes), עיירה בת כ-10,000 תושבים בדרום מערב צרפת באזור הבאסקי, קרוב לגבול עם ספרד.
גרסאות

צורה מסוימת של דאקואז היא marjolaine, שהמציא השף הצרפתי פרנאן פואן, שהוא ארוך ומלבני ומשלב שכבות מרנג שקדים ואגוזי לוז עם קרם חמאה שוקולד.
ראו גם

עוגת קייב
הערות שוליים

↑  Child, Julia; Simone Beck (1978). Mastering the Art of French Cooking, vol. 2. Harmondsworth: Penguin Books. p. 647. ISBN 0-14-046221-X.
↑  "What is marjolaine? The Great British Bake Off technical challenge explained". Radio Times. 5 באוקטובר 2016. {{cite web}}:  (עזרה)
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
ערך זה הוא קצרמרבנושא מזון. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאקואז".
דאקואז דיסקים לבסיסי עוגת מוס
קבינט ממשלת ניו זילנד

חדר ישיבות הקבינט של ניו זילנד בבניין הכוורת בעיר הבירה ולינגטון.
הקבינט של ניו זילנד (באנגלית: Cabinet of New Zealand) מהווה את הגוף המנהל המרכזי לקבלת החלטות בממשלת ניו זילנד האחראי על קבלת החלטות מדיניות, ניהול עניינים ממשלתיים ויישום החוקים. הקבינט מורכב מראש הממשלה ומקבוצה מצומצמת של שרים הבאים מתוך המפלגה או הקואליציה השולטת בפרלמנט. הקבינט נושא באחריות לפיתוח מדיניות ממשלתית, קביעת סדרי עדיפויות לאומיים וניהול ענייני המדינה.הקבינט של ניו זילנד הוקם במתכונת מודרנית בשנות ה-20 של המאה ה-20, כאשר נוסדה שיטת הממשל המודרנית במדינה. הקבינט התפתח עם השנים, והרחיב את תחומי אחריותו בהתאם לשינויים פוליטיים וחברתיים במדינה.
תפקידים

הקבינט של ניו זילנד ממלא תפקיד מרכזי בממשלת המדינה, והוא אחראי על מגוון רחב של תחומים. תפקידיו ותחומי אחריותו של הקבינט כוללים את הדברים הבאים:
קובע את המדיניות הלאומית בתחומים כגון חינוך, בריאות, רווחה, תשתיות, סביבה וביטחון. המדיניות מתבצעת לאחר דיונים מעמיקים וניתוח השפעות.
מסייע לתאם בין המשרדים השונים בממשלה כדי להבטיח שהמדיניות תהיה אינטגרטיבית ומסונכרנת.
מעורב בתהליך ההכנה והאישור של התקציב הלאומי. הוא קובע סדרי עדיפויות תקציביים, מחליט על הקצאות כספים לתחומים שונים, ומבצע הערכה של הוצאות ממשלתיות.
ממליץ על מימון פרויקטים ציבוריים ופרטיים, ומבצע הערכות לגבי עלויות ותועלות של תוכניות.
מנסח המלצות לחוקי פרלמנט, אשר משקפים את המדיניות הממשלתית. החוק יובא לאחר מכן לאישור בפרלמנט.
עוקב אחרי ביצוע החוקים ומבצע התאמות במידת הצורך, כדי להתאים את המדיניות למציאות המשתנה.
עוסק בתיאום בין משרדי הביטחון והמשטרה, מתכנן פעולות לשמירה על הביטחון הלאומי ומגיב לאיומים פנימיים וחיצוניים.
מפתח את מדיניות החוץ של ניו זילנד, כולל קביעת קשרים עם מדינות אחרות, השתתפות בארגונים בינלאומיים, ומדיניות סחר בינלאומי.
מתכנן ומבצע תוכניות רווחה שמיועדות לשפר את חייהם של אזרחים עם צרכים מיוחדים, משפחות בתנאי עוני, וקהילות מוחלשות.
מקבל החלטות לגבי מערכת הבריאות, כולל קביעת מדיניות בריאות, ניהול משאבים, והכנת תגובות למצבי חירום בריאותיים.
עוסק בקביעת מדיניות סביבתית במטרה לשמור על הסביבה ולטפח קיימות.
מפתח אסטרטגיות להתמודדות עם השפעות שינויי האקלים ומקדם יוזמות ירוקות.
עוסק בהבטחת פעילות הממשלה בהתאם לערכי הדמוקרטיה והשלטון החוק.
מקדם יוזמות לשיתוף הציבור בתהליכי קבלת החלטות, כגון שימועים ציבוריים וייעוץ עם הקהילות.
מבנה ופעילות

הקבינט מתכנס באופן קבוע, בדרך כלל אחת לשבוע או לפי הצורך. תדירות הפגישות עשויה להשתנות בהתאם למצב הפוליטי והנושאים המיוחדים שעל הפרק. הפגישות נערכות בדרך כלל במשרד ראש הממשלה או במשרדים ייעודיים אחרים. ישיבות מתבצעות בסודיות כדי לאפשר שיח פתוח וכנה בין השרים. כל שר בקבינט מקבל הודעה על המפגשים מראש, כאשר הנושאים שנדונים על ידי הקבינט כוללים את סדר היום שנקבע מראש. סדר היום לקראת כל פגישה נקבע על ידי ראש הממשלה בשיתוף עם צוותיו, בהתאם לנושאים הדחופים והעדכניים ביותר. השרים יכולים להציע נושאים לדיון, אך ההחלטה הסופית על סדר היום היא בידי ראש הממשלה.
מבנה ופעילות > מבנה

קבינט ניו זילנד הוא גוף המורכב ממספר חברים, בעיקר שרים, אשר נבחרים לתפקידיהם על ידי ראש הממשלה. ההרכב כולל מספר סוגים של חברים:
ראש הממשלה: המנהיג של הקבינט, אחראי על קביעת סדר היום של ישיבות הקבינט, תיאום בין השרים והנחיית המדיניות הממשלתית. הוא נושא באחריות פוליטית על פעולות הקבינט.
שרים: אחראים על משרדים ממשלתיים שונים. כל שר משמש כנציג של תחום מסוים, כמו חינוך, בריאות, ביטחון, או סחר. מספר השרים בקבינט משתנה בהתאם לממשלות השונות ולצרכים של המדינה. בדרך כלל, מדובר בכ-20 שרים, אך המספר עשוי לעלות או לרדת.
שרים בכירים (Ministers of State): לעיתים, יימנו קבינט שרים בכירים או שרים מיוחדים, שמחזיקים בתפקידים בעלי חשיבות רבה בתחומים מסוימים, כמו רווחה, מדיניות ציבורית, או יחסים בינלאומיים.
שרים עוזרים (Associate Ministers): שרים המוקצים לסייע לשרים הראשיים בתחומים מסוימים. הם אינם חברים מלאים בקבינט, אך יש להם תפקיד חשוב בניהול תחומי פעילות מסוימים.
מבנה ופעילות > מנגנון קבלת ההחלטות

במהלך ישיבות הקבינט, השרים דנים בנושאים השונים באופן פתוח. כל שר מוזמן להביע את דעתו, לשאול שאלות ולהציג את נקודת המבט שלו. במקרים שבהם יש צורך בקבלת החלטה, הקבינט מצביע. ההצבעה יכולה להיות פורמלית או לא פורמלית, בהתאם לנושא. החלטות מתקבלות ברוב פשוט, אך לעיתים יש נושאים שדורשים רוב מיוחד.
מבנה ופעילות > ועדות משנה

על מנת ליעל את עבודתה ממשלת ניו זילנד מסמיכה ועדות השרים (המכונות גם: ועדות הקבינט) לעסוק ולהחליט בנושאים שונים.
הוועדות מורכבות ממספר שרים בעלי אחריות מיניסטריאלית בתחומי מדיניות מגוונים.
דרכי העבודה של הוועדה והרכב חבריה נקבעים על ידי ראש הממשלה והמספר המדויק והרכב הוועדות משתנה ממשלה לממשלה.
לרוב הוועדות דנות בנושאים ותפקידים שהאציל ההרכב המלא של ממשלת ניו זילנד.
בין הוועדות הקיימות בממשלת ניו זילנד ניתן למנות:ועדת הקבינט לביטחון לאומי של ניו זילנד, ועדת הקבינט למינויים בשירות המדינה, ועדת הקבינט לעסקים, ועדת הקבינט לפיתוח כלכלי, ועדת הקבינט לאיכות הסביבה אנרגיה ואקלים, ועדת הקבינט לענייני חקיקה, ועדת הקבינט לענייני רווחה וחברה.
הערות שוליים

↑  Ministers and their portfolios | Department of the Prime Minister and Cabinet (DPMC), www.dpmc.govt.nz, ‏2017-06-28 (באנגלית)
1 2  NZ Cabinet Office, Cabinet Committees: Terms of Reference and Membership, 2023
MultiMediaCard

Multimedia Card
MultiMedia Card (בראשי תיבות: MMC) הוא כרטיס של זיכרון הבזק (flash memory).
פורמט אולטרה פלאש פותח על ידי טושיבה.
ישנם זיכרונות במהירויות שונות מ-4X עד-120X (המספר מצביע על מספר הפעמים בשנייה שניתן לכתוב או לקרוא נתונים בנפח 150 ק"ב). הזיכרונות מורכבים ממיליוני תאים זעירים עם מטענים חשמליים. בכל תא כזה ניתן לאחסן סיבית אחת של מידע. הגודל הפיזי שלו קטן ודק כעוביו של כרטיס אשראי.
את ה-SmartMedia cards מסוגים שונים- בהם Secure Digital, xD וקומפקט-פלאש, ניתן לחבר למחשב עם מתאמי USB וכן להתקין במצלמות דיגיטליות או לנגני MP3.
להתראות ילדים

| --- | --- |

 בימוי:  לואי מאל 
 הופק בידי:  לואי מאל 
 תסריט:  לואי מאל 
 עריכה:  Emmanuelle Castro 
 שחקנים ראשיים:  גספארד מנס פרנסין ראקט François Négret Philippe Morier-Genoud Peter Fitz Raphaël Fejtö Stanislas Carré de Malberg Xavier Legrand François Berléand Jacqueline Staup אירן ז'קוב Arnaud Henriet 
 מוזיקה:  פרנץ שוברט 
 צילום:  רנאטו ברטה 
 מדינה:  צרפת, איטליה, גרמניה 
 שיטת הפצה:  וידאו על פי דרישה 
 הקרנת בכורה:  5 בנובמבר 1987 
 משך הקרנה:  104 דק' 
 שפת הסרט:  צרפתית, גרמנית 
 סוגה:  סרט דרמה, סיפור התבגרות, סרט מלחמה 
 הכנסות באתר מוג'ו:   aurevoirlesenfants
 פרסים:  פרס אריה הזהב  פרס לואי דלוק  פרס הקולנוע האירופי לתסריטאי הטוב ביותר (לואי מאל)  פרס סזאר לסרט הטוב ביותר 
 דף הסרט ב־IMDb
 
להתראות ילדים (בצרפתית: Au revoir les enfants) הוא סרט צרפתי שיצא בשנת 1987, הופק ובוים על ידי לואי מאל ונכתב על פי זכרונותיו. הסרט זכה בפרס אריה הזהב בפסטיבל הסרטים של ונציה, ובשבעה פרסי סזאר, כולל פרס סזאר לסרט הטוב ביותר.
מאל הגיעה לישראל, במרץ 1988, לכבוד הקרנת הבכורה המקומית של הסרט.